Βάσεις δεδομένων οδοποιίας στα πλαίσια του δασικού κτηματολογίου
Authors: Κανταρτζής Απόστολος 
Published: August 2021

Οι ανάγκες της σημερινή εποχή για αρτιότερη διαχείριση μιας δασικής έκτασης και η ευελιξία που προσφέρει ένα πλήρες οδικό δίκτυο στην πρόληψη του κινδύνου των πυρκαγιών μας οδήγησε στην ολοκλήρωση της διάνοιξης των περισσότερων δασικών περιοχών.Πλέον για μας πρόκληση αποτελεί η βατότητα και η απρόσκοπτη πρόσβαση σε κάθε σημείο του οδικού δικτύου καθ’ όλη την διάρκεια του έτους, η σωστή διαχείριση και η οργάνωση της συντήρησης τους. Η δημιουργία μιας ενιαίας βάσης δεδομένων η οποία θα αποτελέσει την πλατφόρμα ανάπτυξης της περιοχής αποτελούν πυλώνες αναπτυξιακού σχεδίου.Ενός σχεδίου που θα περιλαμβάνει τη καταγραφή και την δημιουργία μιας ηλεκτρονικής βάσης δεδομένων από το ιδιοκτησιακό μέχρι τα χαρακτηριστικά του δασικού οδικού δικτύου και των δασοτεχνικών έργων του.Η παρούσα εργασία θα μπορούσε να διαχωριστεί σε τρείς τομείς:Ο πρώτος τομέας περιγράφει τη δημιουργία βάσης κτηματολογικών δεδομένων. Η εργασία επικεντρώνεται σε τρείς διαφορετικές περιοχές έρευνας τόσο από άποψη τοπολογικών και μορφολογικών χαρακτηριστικών, όσο και κοινωνικών και οικονομικών δεδομένων. Για την επίτευξη του παραπάνω σκοπού παράχθηκαν ορθοφωτοχάρτες του έτους 1945 για περιοχές που είτε δεν υπήρχαν είτε η ακρίβειά τους δεν είναι αρκετή, ενώ για την πρόσφατη περίοδο χρησιμοποιήθηκαν οι ήδη υπάρχοντες ορθοφωτοχάρτες μιας και η ακρίβεια και η ευκρίνεια τους ήταν αρκετή. Κατ αυτόν τον τρόπο παράχθηκαν δασικοί χάρτες με μονοσκοπική παρατήρηση των ορθοφωτοχαρτών, στερεοσκοπική παρατήρηση των αεροφωτογραφιών , αλλά και με την βοήθεια επιτόπιων ελέγχων και αυτοψιών. Οι δασικοί χάρτες δημιουργήθηκαν και για τις τρείς περιοχές έρευνας.Ο δεύτερος τομέας αποσκοπεί στην καταγραφή και την δημιουργία μιας ολοκληρωμένης βάσης δεδομένων οδικού δικτύου, όπως η καταγραφή και η κατάταξη των δασικών έργων, η καταγραφή και η κατάταξη των δασικών δρόμων, και η κατάταξη της προσβασιμότητας τους. Μια σύγχρονη αντίληψη στο θέμα αυτό προχωρεί σε μια βαθύτερη ανάλυση του προβλήματος και προτείνει μια πολιτική συντήρησης σε συστηματική βάση που διαρθρώνεται γύρω από τρεις κύριους άξονες: διάγνωση - πρόγνωση - προγραμματισμός.Τα ολοκληρωμένα συστήματα συντήρησης περιέχουν μαθηματικά μοντέλα, αντίστοιχα προς τους άξονες που προαναφέρθηκαν, τα οποία διαχειρίζονται και αξιολογούν τα δεδομένα κάθε προβλήματος, τεχνικά, κυκλοφοριακά, οικονομικά και καταλήγουν σε συγκεκριμένες προτάσεις για τις απαιτούμενες επεμβάσεις, προσδιορίζοντας συγχρόνως τον χρόνο εκτέλεσης, το μέγεθος, το είδος και το κόστος των εργασιών. Εφαρμόστηκε σε δύο διαφορετικές περιοχές έρευνας το Λαϊλιά και το Πήλιο.Ο τρίτος τομέας περιλαμβάνει την δημιουργία μιας τρισδιάστατης διαδραστικής απεικόνισης μιας περιοχής Μιας εφαρμογής η οποία δεν αναπαράγει απλά τη συμβατική πραγματικότητα, αλλά δίνει τη δυνατότητα στο χρήστη να δημιουργήσει μια συνθετική πραγματικότητα, ένα συνθετικό περιβάλλον. Η βασική της διαφορά από τα άλλα υπολογιστικά συστήματα είναι πως θέτει το χρήστη στο επίκεντρο των δραστηριοτήτων και οργανώνεται γύρω από τις αισθήσεις του.Παρέχει επίσης τη δυνατότητα να δημιουργούν, να χειρίζονται και να επεξεργάζονται τρισδιάστατα εικονικά αντικείμενα. Δημιουργήθηκε πιλοτικά για μια περιοχή έρευνας το Λαϊλιά και αποσκοπεί κυρίως στην ανάπτυξης μιας κατά κύριο λόγο τουριστικής περιοχής.